**KAITSELIIDU LASKEVÕISTLUSTE ÜLDJUHEND**

**PÕHIMÕTTED**

**Ühe neljandiku edu laskeoskuses ja-kunstis annavad eeskirjad ning õpetused, kolm neljandikku – oma püüe, raudne tahe ja vaba spordivaim;**

**Laskevõistlused on laskeoskuse arendamise ja treenimise diagnostika, mis annab parima ülevaate arengu hetkeseisust, võttes arvesse kõiki võistlusega kaasnevaid vaimseid ja füüsilisi stressoreid;**

**Hea kaitseliitlasest laskesportlane on ka hea lahinglaskur;**

**Laskeoskus on üks olulisimaid eeltingimusi, et olla „halvavalt“ tabav lahinglaskmistel ja teistel praktilistel laskeharjutustel;**

**EESMÄRK JA ÜLESANDED**

Kaitseliidu (edaspidi KL) korraldatavate laskevõistluste eesmärk ja ülesanded on:

* Laskevõistlused on kohaks, kus parimad parimatest ausal omavahelisel võistlusel edasi rühivad ja oma kõrge laskeosavusega laskurite masse edasi viivad (*KL ülema käskkiri nr.30 – 1934 a.*);
* Laskevõistlused on kohaks, kus iga tõsine laskur võib esineda oma võimete kohaselt ja seega kõrgväärtusline laskesport ei jää üksi tippmeeste eesõiguseks (*KL ülema käskkiri nr.30 – 1934 a.*);
* Ühtlustada laskevõistluste korraldust, läbiviidavaid laskeharjutusi, võrdset konkurentsi ja Kaitseliidus tunnustatud võistlusmääruste täitmist;
* Tõsta kaitseliitlaste laskmisealast oskusteavet ja kutsemeisterlikkuse taset;
* Selgitada Kaitseliidu ja Kaitseliidu struktuuriüksuste/allüksuste meistri-, karika-, auhinna- ja mälestusvõistlustel parimad laskurid ja võistkonnad;
* Võimaldada kaitseliitlastel täita laskur- ja kütiklassi norme;
* Viia laskmine, lasketreening ja laskevõistlus iga kaitseliitlaseni.

**1. ÜLDSÄTTED**

1.1. Käesolev Kaitseliidu laskevõistluste läbiviimise üldjuhend kohaldub järgnevatele Kaitseliidu, ringkonna (edaspidi: MKR) või Kaitseliidu struktuuriüksuste ja nende allüksuste (malevkond, kompanii, üksikrühm) poolt (nii sise- kui välitingimustes) korraldatavatele laskevõistlustele:

1.1.1. Tiitlivõistlused (Kaitseliidu, MKR ja Kaitseliidu struktuuriüksuste meistrivõistlused sõjarelvadest-, sportrelvadest-, õhkrelvadest- ja vabarelvadest laskmises);

1.1.2. Karikavõistlused (Kaitseliidu ja Kaitseliidu struktuuriüksuste karikavõistlused sõjarelvadest-, sportrelvadest-, õhkrelvadest- ja vabarelvadest laskmises);

1.1.3. Katsevõistlused (eelvõistlused tiitli- ja karikavõistluste võistkonna koostamiseks);

1.1.4. Mälestus- ja muud auhinnavõistlused siinhulgas korraldatavad seeria- ja korrespondentsvõistlused..

1.2. Kaitseliidu laskevõistluste üldjuhend on elav dokument, millesse lisatakse tehnilisi ja redaktsioonilisi täiendusi jooksvalt.

**2. VÕISTLUSTE KALENDER**

2.1. Kaitseliidu laskevõistluste kalendrisse kantakse Kaitseliidu punktis 1.1. nimetatud võistlused (väljaarvatud alapunkt 1.1.3. nimetatud laskevõistlused, kui ei peeta neid võistluste korraldaja poolt vajalikuks). Veebilehel <https://www.kaitseliit.ee/et/sport> peetakse informatiivsena kalendrit ka kõikide muude Eestis korraldatavate laskevõistluste ja rahvusvaheliste laskevõistluste kohta.

2.2. Laskevõistluste kalendri koostab Kaitseliidu Peastaabi G7, saades Kaitseliidu struktuuriüksustelt ja teistelt koostööpartneritelt (Kaitsevägi, Siseministeeriumi valitsemisalas olevad struktuuriüksused, Eesti Laskurliit jt) sisendinfo laskevõistluste kohta. Kaitseliidu spordipealik ja/või Kaitseliidu laskurpealik avaldab võistluskalendri Kaitseliidu veebilehel ja laskealaga kaasatud võrgustikes mitte hiljem kui jaanuari teine nädal (ei kehti 2021 aasta kohta);

2.3. Võistluskalendri muudatused ja võistluste lisamised teeb KL spordi- ja/või laskurpealik jooksvalt, kuid mitte hiljem, kui 7 (seitse) päeva enne võistluse toimumist.

**3. VÕISTLUSTE FORMULEERINGUD**

3.1. Meistrivõistlused ehk tiitlivõistlused – Kaitseliidus (Kaitseliit, MKR, Kaitseliidu struktuuriüksused) korraldatavad laskevõistlused, kus selgitatakse individuaalselt laskeharjutuse parim, keda nimetatakse Kaitseliidu-, MKR- või Kaitseliidu struktuuriüksuse meistriks. Kaitseliidu meistrile omistatakse Kaitseliidu meisterlaskuri aunimetus ja vastav tunnistus. Kaitseliidu liikme osalemise eeltingimuseks on kuulumine võistkonda või eraldi individuaalselt ülesandmine (väljaspool võistkondlikku arvestust). Eraldi peetakse arvestust võistkondade üle, mille võitnud Kaitseliidu struktuuriüksuse/allüksuse võistkonda hinnatakse meistrikarika ja meistervõistkonna nimetusega. Meistrivõistluste võistlusprotokolli järgsed individuaalsed tulemused lähevad reitinguarvestusse[[1]](#footnote-1) ja Kaitseliidu kõigiaegade edetabelisse[[2]](#footnote-2). Reintinguarvestuse mudel avaldatakse eraldi dokumendina;

3.2. Karikavõistlused – Kaitseliidus (Kaitseliit, Kaitseliidu struktuuriüksused) korraldatavad laskevõistlused, kus selgitatakse individuaalselt laskeharjutuse parim, kellele annetatakse võistlusala väike võitjakarikas. Kaitseliidu liikme osalemise eeltingimuseks on kuulumine võistkonda või eraldi individuaalselt ülesandmine (väljaspool võistkondlikku arvestust). Eraldi peetakse ka arvestust võistkondade üle, mille võitnud Kaitseliidu struktuuriüksuse/allüksuse võistkonda hinnatakse suure võistluskarikaga ja võistkonna välja pannud struktuuriüksust tunnustatakse karikavõitja nimetusega. Karikavõistluste võistlusprotokolli järgsed tulemused lähevad reitinguarvestusse (KL KV, struktuuriüksuse KV) ja Kaitseliidu kõigiaegade edetabelisse;

3.3. Mälestus-, auhinna ja katsevõistlused – Kaitseliidus (Kaitseliidu struktuuriüksused/allüksused) korraldatavad laskevõistlused, kus selgitatakse individuaalselt mingi laskeharjutuse parim. Tulemused ei lähe reitinguarvestusse ja kõigiaegade edetabelisse, v.a. juhul, kui võistlus on kantud Kaitseliidu laskevõistluste kalendris, mille avaldab KL Peastaap G7;

3.4. Kaitseliidu struktuuriüksustel tuleb vältida punktides 3.1., 3.2. ja 3.3 nimetatud võistluste kavandamist Kaitseliidu meistri- ja karikavõistlusega samale päevale;

**4. LASKEVÕISTLUSTE KORRALDAJAD**

4.1. Laskevõistluste planeerimisel ja korraldamisel järgitakse toetav-toetatav printsiipi. Seega on laskevõistlusi, kus korraldaja on teise Kaitseliidu või Kaitseväe struktuuriüksuse poolt toetatav;

4.2. Kaitseliidu üleste meistri- ja karikavõistluste korraldaja on Kaitseliidu Peastaap, G7, Kaitseliidu spordi- ja/või laskurpealik;

4.3. MKR meistrivõistluste korraldaja on MKR juhtmaleva pealik või tema poolt määratud isik. MKR meistrivõistluste formaadis võib juhtmalev läbi viia ka maleva meistri- ja/või karikavõistlused ehk printsiibil „kaks ühes“;

4.4. Kaitseliidu struktuuriüksuste meistri- ja karikavõistluste, mälestus-, auhinna- ja katsevõistluste korraldajad on struktuuriüksuse ülemad või nende poolt määratud isikud;

**5. LASKEVÕISTLUSTE OSALEJAD**

5.1. Kaitseliidu laskevõistlustest võivad osa võtta kõik Kaitseliidu tegev-, noor- ja toetajaliikmed ning palgaline isikkoosseis;

5.2. Reeglina on laskevõistlustel individuaalarvestuses osalevate võistlejate arv piiramata va juhtudel, kui võistlusjuhend ei reguleeri osalejate arvu teistmoodi seoses võistluspaigast ja läbiviimise ajaga seotud piirangutega;

5.3. Võistkondliku arvestusega piiratakse struktuuriüksuse/allüksuse võistkonna (ülesantud võistlejad, kes toovad võistkondliku arvestuse punkte) suurus osalejate arvuga. See ei puuduta individuaalvõistlejate arvu vastavalt punktile 5.2.

5.4. Kaitseliidu laskevõistlusi võib korraldaja läbi viia avatud formaadis ja kutsuda võistlema võistkondi teistest Kaitseliidu struktuuriüksustest, jõustruktuuride üksustest, teistest riiklikest ja rahvusvahelistest koostöö- ja sõprusüksustest.

**6. LASKEVÕISTLUSTE LÄBIVIIMISE KOHAD**

6.1. Laskevõistlused viiakse läbi Kaitseliidu ja Kaitseväe harjutusväljadel, väli- ja sisetiirudes, mis vastavad KVJ käskkirjaga nr 174 11.07.2019 kinnitatud „Väljaõppeehitistele esitatavad tehnilised nõuded“ ning tiirudes, milledel on kinnitatud kasutuseeskiri ja kasutusluba.

6.2. Laskevõistlused viiakse läbi ka koostöös kohalike omavalitsustega arendatud sisetiirudes ning teiste eraõiguslike koostööpartnerite lasketiirudes;

6.3. Laskevõistluseid sport- ja õhkrelvadest võib läbi viia ka koostöös Eesti Laskurliiduga nende kalenderürituste raames;

6.4. Kaitseliidu ülesed meistri- ja karikavõistlused sõja-, sport- ja õhkrelvadest viiakse läbi Kaitseliidu Tallinna maleva Männiku lasketiirus.

**7. LASKEVÕISTLUSTE VÕISTLUSKATEGOORIAD**

7.1. Laskespordi võistluskategooriad Kaitseliidus on määratud soo- ja vanuserühmade alusel:

7.1.1. Üld (mehed, naised, noored);

7.1.3. Mehed (alates 19 eluaastast);

7.1.3. Naised (alates 19 eluaastast);

7.1.4. Noormehed (16 kuni 18 eluaastat k.a.);

7.1.5. Neiud (16 kuni 18 eluaastat k.a.);

7.1.6. Poisid (12 kuni 15 eluaastat k.a.) NB! Nõutav lapsevanema luba;

7.1.7. Tüdrukud (12 kuni 15 eluaastat k.a.) NB! Nõutav lapsevanema luba.

7.2. Sõltumata asjaolust, et laskmine on elukestev harrastus, võib rakendada lisaks järgmisi võistluskategooriaid:

7.2.1. Meesveteranid (alates 60 eluaastast);

7.2.2. Naisveteranid (alates 55 eluaastast).

7.3. Reeglina rakendatakse Kaitseliidu laskevõistlustel alapunktides 7.1.2., 7.1.3., 7.1.4., 7.1.5., 7.1.6., 7.1.7 ja 7.2.1., 7.2.2. võistluskategooriaid. Alapunkt 7.1.1. Üld-kategooria rakendatakse Kaitseliidu ülestel meistri- ja karikavõistlustel, erisusega, kus autasustatakse sõltumata saavutatud kohast parimat meest, naist, noormeest, neidu (loe: Meistriklass – 8.1.4.);

7.4. Vanuserühmade jaotuses arvestatakse võistleja reaalset vanust - sünniaastat ja kuupäeva. Ehk, kui võistleja on võistluspäeval 18 eluaastat, siis ta kvalifitseerub punktides 7.1.4. ja 7.1.5. nimetatud võistluskategooriatesse, sõltumata asjaolust, et järgmine päev võib tema vanusenumbriks saada 19.

**8. LASKEVÕISTLUSTE VÕISTLUSKLASSID**

8.1. Laskespordi võistlusklassid Kaitseliidus määratakse ja rakendatakse laskeoskustaseme järgi, eesmärgiga võrdsustada konkurentsi:

8.1.1 Üldklass – jaotust laskeoskustasemete järgi ei rakendata;

8.1.2. Laskurklass – võistleja kvalifitseerumise tingimus on laskurklassi II, I või esilaskuri täidetud norm vastavas laskeharjutuses;

8.1.3. Kütiklass - võistleja kvalifitseerumise tingimus on kütiklassi II, I täidetud norm vastavas laskeharjutuses;

8.1.4. Meistriklass - võistleja kvalifitseerumise tingimus on esiküti täidetud norm vastavas käsituli- ja õhkrelva liigis (sõjapüss, sõjapüstol, sportpüstol, sportpüss, õhupüss, õhupüstol).

8.2. Reeglina rakendatakse Kaitseliidu laskevõistlustel alapunktis 8.1.1. võistlusklass;

8.3. Alapunktides 8.1.2., 8.1.3., 8.1.4. võistlusklassid rakendatakse Kaitseliidu ülestel meistri- ja karikavõistlustel;

8.4. Kaitseliidu üleste meistrivõistlustel jagatakse meistrimedal eraldi välja punktides 8.1.2., 8.1.3. ja 8.1.4. võistlusklassides ehk Kaitseliidu meister laskur-, küti- ja meistriklassis. Kaitseliidu absoluutne meister ehk meisterlaskur selgitatakse välja 8.1.4. meistriklassis;

8.5. Võrdsema konkurentsi loomise eesmärgil võivad Kaitseliidu struktuuriüksuste ülemad avada korraldavatel laskevõistlustel võistlusklassid, mis on toodud alapunktides 8.1.3. ja 8.1.4. juhul, kui laskeharjutusele on registreerunud enam kui 4 (neli) kvalifitseerunud laskurit;

8.6. Alapunktides 8.1.2., 8.1.3 ja 8.1.4. kvalifitseerumise tingimuseks on täidetud klassinormid vastavalt laskeharjutusele. Kvalifitseerumistingimustele (Kaitseliidu ülesed meistri- ja karikavõistlused) mittevastamise korral (võistlejate puudumise korral) võib Kaitseliidu struktuuriüksus üles anda madalama klassinormiga võistleja. Klassinormi puudumisel võib Kaitseliidu struktuuriüksus üles anda võistleja alapunktides 8.1.2. ja 8.1.3. nimetatud võistlusklassidesse.

**9. LASKEHARJUTUSED KAITSELIIDU VÕISTLUSTEL**

9.1. **Kaitseliidu üleste meistrivõistluste** võistluskavas on järgmised laskeharjutused:

9.1.1. **MEISTRIKLASS**:

9.1.1.1. HARJUTUS NR 1

**10+10+10+10 lasku sõjapüssist (R-20, AG 3, GALIL AR, AK-4, M-14)**

Distants: 200 m

Märkleht: 300m ISSF märkleht (elektroonika)

Riietus: välivorm

Asendid: lamades

Lasud: 10 proovilasku ja neli (4) 10-lasulist seeriat

Aeg: ettevalmistus koos proovilaskudega 15 min, 10 lasku (L) 5 min, 10 L 3 min, 10 L 1 min ja 10 L 1 min

Võistluskategooria: ÜLD

9.1.1.2. HARJUTUS NR 2

**3x20 lasku 300m sõjapüssist (R-20, AG 3, GALIL AR, AK-4, M-14, SKY)**

Distants: 300 m

Märkleht: 300m ISSF märkleht (elektroonika)

Riietus: välivorm

Asend: lamades, põlvelt, püsti

Lasud: 10 proovilasku ja kuus (6) 10-lasulist seeriat

Aeg: ettevalmistus koos proovilaskudega 15 min, lamades 10 L 8 min, lamades 10 L 8 min, põlvelt 10 L 10 min, põlvelt 10 L 10 min, püsti 10 L 12 min, püsti 10 L 12 min

Võistluskategooria: ÜLD

9.1.1.3. HARJUTUS NR 3

**30+30 lasku sõjapüstolist 9,0 mm (vaba)**

Distants: 25 m

Märkleht: ISSF „sportpüstoli ringmärk“

Riietus: välivorm

Asend: püsti, lubatud kahe käega

Lasud: 5 proovilasku ja kuus (6) + kuus (6) 5-lasulist seeriat

Aeg: iga 6 x 5-lasuline seeria 5 min, 6 x 5-lasuline seeria 1 min

Võistluskategooria: ÜLD

9.1.1.4. HARJUTUS NR 4

**30+30 lasku sportpüstolist .22**

Distants: 25 m

Märkleht: ISSF “sportpüstoli ringmärk” (elektroonika), „ilmuv märk“

Riietus: sportlik, vastavalt ISSF määrustele

Asend: püsti, ühe käega

Lasud: 5 proovilasku ja kuus (6) 5-lasulist seeriat ringmärki, 5 proovi ja kuus 5-lasulist seeriat ilmuvasse märki

Aeg: iga ringmärgi 5-lasuline seeria 5 min, ilmuva märgi 5-lasuline seeria 3 sekundit lasuks 7 sekundilise vahega

Võistluskategooria: ÜLD, neiud, noormehed

9.1.1.5. HARJUTUS NR 5

**3x20 lasku sportpüssist .22**

Distants: 50 m

Märkleht: ISSF 50 m püssileht (elektroonika)

Riietus: sportlik, vastavalt ISSF määrustele

Asend: põlvelt, lamades, püsti

Lasud: 15 min proovilaske põlvelt, 20 lasku põlvelt, 20 lasku lamades, 20 lasku püsti, peale põlvelt ja lamades tehtud võistluslaske vahetult enne järgmist laskeasendit üldaja sees piiramata arv proovilaske

Aeg: pabermärklehte 2 tundi, elektroonilisse märki 1t 45 min

Võistluskategooria: ÜLD, neiud, noormehed

9.1.1.6. HARJUTUS NR 6

**40 lasku õhupüstolist**

Distants: 10 m

Märkleht: ISSF õhupüstoli märkleht (elektroonika)

Riietus: vastavalt sportlaskmise võistlusmäärustele või sportlik riietus

Asend: püsti

Lasud: 15 min proovilaske ning 40 võistluslasku,

Aeg: pabermärklehte 60 min, elektroonilisse märki 50 min

Võistluskategooria: ÜLD, neiud, noormehed

9.1.1.7. HARJUTUS NR 7

**40 lasku õhupüssist** (dioptersihikuga, kuulienergiaga 7,5 J)

Distants: 10 m

Märkleht: ISSF õhupüssi märkleht (elektroonika)

Riietus: vastavalt sportlaskmise võistlusmäärustele või sportlik riietus

Asend: püsti

Lasud: 15 min proovilaske ning 40 võistluslasku,

Aeg: pabermärklehte 60 min, elektroonilisse märki 50 min

Võistluskategooria: ÜLD, neiud, noormehed

9.1.2. **LASKUR- JA KÜTIKLASSI HARJUTUSED**

9.1.2.1. HARJUTUS NR 1

**3 x 10 lasku sõjapüssist (R-20, AG 3, GALIL AR, AK-4, M-14)**

Distants: 100 m

Märkleht: 100m roheline rinnakuju (elektroonika)

Riietus: välivorm

Asendid: lamades, põlvelt, püsti

Lasud: 10 proovilasku ja kolm (3) 10-lasulist seeriat

Aeg: ettevalmistus koos proovilaskudega 15 min, 10 lasku (L) lamades 8 min, 10 L põlvelt 10 min, 10 L püsti 12 min

Võistluskategooria: mehed ja naised

9.1.2.2. HARJUTUS NR 2

**30 lasku lamades 300m sõjapüssist (R-20, AG 3, GALIL AR, AK-4, M-14, SKY)**

Distants: 300 m

Märkleht: 300m ISSF märkleht (elektroonika)

Riietus: välivorm

Asend: lamades

Lasud: 10 proovilasku ja kolm (3) 10-lasulist seeriat

Aeg: ettevalmistus koos proovilaskudega 15 min, 35 min võistluslaske

Võistluskategooria: mehed ja naised

9.1.2.3. HARJUTUS NR 3

**30 lasku sõjapüstolist 9,0 mm (vaba)**

Distants: 25 m

Märkleht: ISSF „sportpüstoli ringmärk“

Riietus: välivorm

Asend: püsti, lubatud kahe käega

Lasud: 5 proovilasku ja kuus (6) 5-lasulist seeriat

Aeg: iga 6 x 5-lasuline seeria 5 min

Võistluskategooria: mehed ja naised

9.1.2.4. HARJUTUS NR 4

**30 lasku sportpüstolist .22**

Distants: 25 m

Märkleht: ISSF “sportpüstoli ringmärk” (elektroonika)

Riietus: sportlik, vastavalt ISSF määrustele

Asend: püsti, ühe käega

Lasud: 5 proovilasku ja kuus (6) 5-lasulist seeriat

Aeg: iga 5-lasuline seeria 5 min

Võistluskategooria: mehed, naised, neiud, noormehed

9.1.2.5. HARJUTUS NR 5 (LASKURKLASS AINULT)

**30 lasku lamades sportpüssist .22**

Distants: 50 m

Märkleht: ISSF 50 m püssileht (elektroonika)

Riietus: sportlik, vastavalt ISSF määrustele

Asend: lamades

Lasud: 10 min proovilaske, 30 võistluslasku

Aeg: 30 min

Võistluskategooria: mehed, naised, neiud, noormehed, poisid, tüdrukud

9.1.2.6. HARJUTUS NR 6 (KÜTIKLASS AINULT)

**3x10 lasku lamades sportpüssist .22**

Distants: 50 m

Märkleht: ISSF 50 m püssileht (elektroonika)

Riietus: sportlik, vastavalt ISSF määrustele

Asend: põlvelt, lamades, püsti

Lasud: 15 min proovilaske põlvelt, 10 lasku põlvelt, 10 lasku lamades, 10 lasku püsti, peale põlvelt ja lamades tehtud võistluslaske vahetult enne järgmist laskeasendit üldaja sees piiramata arv proovilaske

Aeg: 60 min

Võistluskategooria: mehed, naised, neiud, noormehed

9.1.2.7. HARJUTUS NR 6

**40 lasku õhupüstolist**

Distants: 10 m

Märkleht: ISSF õhupüstoli märkleht (elektroonika)

Riietus: vastavalt sportlaskmise võistlusmäärustele või sportlik riietus

Asend: püsti

Lasud: 15 min proovilaske ning 40 võistluslasku,

Aeg: pabermärklehte 60 min, elektroonilisse märki 50 min.

Võistluskategooria: mehed, naised, neiud, noormehed, poisid, tüdrukud

9.1.2.8. HARJUTUS NR 7

**40 lasku õhupüssist** (dioptersihikuga, kuulienergiaga 7,5 J)

Distants: 10 m

Märkleht: ISSF õhupüstoli märkleht (elektroonika)

Riietus: vastavalt sportlaskmise võistlusmäärustele või sportlik riietus

Asend: püsti

Lasud: 15 min proovilaske ning 40 võistluslasku,

Aeg: pabermärklehte 60 min, elektroonilisse märki 50 min

Võistluskategooria: mehed, naised, neiud, noormehed, poisid, tüdrukud

9.1.2.9. HARJUTUS NR 8

**20 lasku liikuv märk sõjapüssist** (R-20, AG 3, GALIL AR, AK-4, M-14 ilma optikata)

Distants: 50 m

Märkleht: nr. 4 “Rinnakuju ringidega (jooksva metssea aeglane jooks)

Riietus: välivorm

Asend: püsti

Lasud: 4 proovilasku ja 20 võistluslasku

Aeg:

Võistluskategooria: mehed, naised

9.1.3. **SEGAVÕISTKONNA HARJUTUSED:**

9.1.3.1. HARJUTUS NR 1

**Sõjapüssi segavõistkond JKP (JÄRELKASVUPROGRAMM)**

**3x20 lasku 300m sõjapüssist** (9.1.1.2. meistriklass) + **10 lasku lamades 100m sõjapüssist**

Distants: 100 m

Märkleht: 100m roheline rinnakuju (elektroonika)

Riietus: välivorm

Asendid: lamades, põlvelt, püsti

Lasud: 10 min proovilaske, 10 võistluslasku

Aeg: 10 min

Võistkonnas: **1 noor** (noormees või neiu16-18 eluaastat k.a.) ja **1** **meistriklassi** 3x20 lasku 300 m sõjapüssist **laskur**

Meistriklassi laskuri põhiharjutuse 3x20 lasku 300m sõjapüssi tulemus liidetakse noore 10 lasku lamades 100m tulemusega, mis annab paremusjärjestuse JKP segavõistkondade sõjapüssis arvestuses.

Meistriklassi laskur on noore esindaja nii ettevalmistusel kui ka tulejoonel. Noor laseb meistriklassi laskuri relvaga.

9.1.3.2. HARJUTUS NR 2

**3x10 lasku sõjapüssist SEGAPAAR**

Võistkonnas: **laskur- ja kütiklassis võistkonna mees ja naine**. Segapaari võistkond registreeritakse võistluse ülesandmise lehel.

Põhiharjutuse võistlustulemused liidetakse, mille tulemus annab paremusjärjestuse segapaaride sõjapüssi arvestuses.

9.1.3.3. HARJUTUS NR 3

**Sõjapüstoli segavõistkond JKP (JÄRELKASVUPROGRAMM)**

**20 lasku sõjapüstolist 9,0 mm (vaba)**

Distants: 25 m

Märkleht: ISSF „sportpüstoli ringmärk“

Riietus: välivorm

Asend: püsti, lubatud kahe käega

Lasud: 5 proovilasku 10 min ja neli (4) 5-lasulist seeriat

Aeg: 30 min.

Võistkonnas: **1 noor** (noormees või neiu16-18 eluaastat k.a.) ja **1** **meistriklassi** 30+30 lasku 25 m sõjapüstolist **laskur**

Meistriklassi laskuri põhiharjutuse 30+30 lasku 25m sõjapüstoli tulemus liidetakse noore 20 lasku 25m sõjapüstolist tulemusega, mis annab paremusjärjestuse JKP segavõistkondade sõjapüstolis arvestuses.

Meistriklassi laskur on noore esindaja nii ettevalmistusel kui ka tulejoonel. Noor laseb meistriklassi laskuri relvaga.

9.1.3.4. HARJUTUS NR 4

**30 lasku sõjapüstolist SEGAPAAR**

Võistkonnas: **laskur- ja kütiklassis võistkonna mees ja naine**. Segapaari võistkond registreeritakse võistluse ülesandmise lehel.

Põhiharjutuse võistlustulemused liidetakse, mille tulemus annab paremusjärjestuse segapaaride arvestuses sõjapüstolis.

9.1.4 **SNAIPRI- JA VABAHARJUTUSED**

9.1.4.1. HARJUTUS NR 1

**5+5+5+5 lasku**  **snaiperpüssist kuni .338 optikaga**

Distants: 500m, 700m, 850m, 1000m

Märkleht: 02 täiskuju

Riietus: välivorm

Asend: lamades

Lasud: 4 x 5 võistluslasku

Aeg: 5+5+5+5 min.

Võistluskategooria: mehed, naised

Võistkonnas: reguleeritakse eraldi võistlusjuhendiga

9.1.4.2. HARJUTUS NR 2

**3x10 lasku isiklikud relvad (.222; .223; .306; .308)** optika on lubatud

Distants: 200m, 300m, 500m

Märkleht: 02 täiskuju

Riietus: välivorm

Asend: lamades

Lasud: 3 x 10 võistluslasku

Aeg: 10+10+10 min.

Võistluskategooria: mehed, naised

Võistkonnas: reguleeritakse eraldi võistlusjuhendiga

9.1.5. **Kaitseliidu karikavõistluste** võistlusprogrammis on valik meistri-, küti- ja laskurklassi harjutustest, kuid mitte rohkem kui neli (4) harjutust võistlusklassi kohta ja neli (4) segavõistkondade harjutust;

9.1.6. **MKR meistrivõistluste** võistlusprogrammis on vähemalt üks (1) harjutus sõjapüssist (9.1.2.1., 9.1.2.2) ja üks harjutus sõjapüstolist (9.1.2.3.);

9.1.7. **Kaitseliidu struktuuriüksuste meistrivõistluste** võistlusprogrammis on vastavalt võimalustele vähemalt üks (1) harjutus sõjapüssist (9.1.2.1., 9.1.2.2), üks harjutus sõjapüstolist (9.1.2.3.), üks harjutus sportrelvadest (9.1.2.4., 9.1.2.5., 9.1.2.6) ja üks harjutus õhkrelvadest (9.1.2.7., 9.1.2.8.);

9.1.8. **Kaitseliidu struktuuriüksuste karikavõistlustel** roteeritakse ja/või korratakse võimalusel punktis 9.1.7. loetletud laskeharjutusi;

9.1.9. **Kaitseliidu struktuuriüksuste mälestus-, auhinna- ja katsevõistluste** võistlusprogrammi liidetakse laskeharjutusi vastavalt väljakujunenud traditsioonidele, populaarsusele, laskur- ja kütiklassi normide harjutusi ja katsevõistluste vajadustele.

**10. LASKEVÕISTLUSTE JUHTIMINE JA KOHTUNIKUD**

10.1. Laskevõistlused on võistluskalendris jagatud kategooriate järgi:

10.1.1. **"A" kategooria**- Kaitseliidu meistri (MV)- ja karikavõistlused (KV), Kaitseliidu struktuuriüksuste **avatud** laskevõistlused, kus osaleb rohkem kui üheksa (9) Kaitseliidu struktuuriüksust või rahvuslikku ning rahvusvahelist üksust võistkonnaga;

10.1.2. **"B" kategooria**- Kaitseliidu Maakaitseringkonna (MKR) MV, Kaitseliidu struktuuriüksuste MV-d ja KV-d, Kaitseliidu struktuuriüksuste avatud võistlused (sh mälestusvõistlused, milledele on registreerunud vähemalt kolm (3) KL struktuuriüksust võistkonnaga);

10.1.3. **"C" kategooria**- Kaitseliidu struktuuriüksuste katse(kontroll-)võistlused (laskur- ka kütiklassi normide täitmine, struktuuriüksuste esindusvõistkondade välja selgitamine).

10.2. Kaitseliidu laskevõistlustel on nõudeks Eestis kvalifitseeritud laskekohtunike osalemine tulejoone-, märkide joone- ja klassifikatsiooni kohtuniku töös vastavalt A kategooriaga võistlus – vähemalt 3 (kolm) kvalifitseeritud kohtunikku; B kategooriaga võistlus – kuni 2 (kaks) kvalifitseeritud kohtunikku ja C kategooria võistlus – vähemalt 1 (üks) kvalifitseeritud kohtunik;

10.3. Kaitseliidu laskevõistluste juhtimiseks määratakse võistlusjuhendiga peakohtunik ja võistluste žürii koosseis, mis on vähemalt kolmeliikmeline. Võistluste žüriid juhib laskevõistluste peakohtunik, kes peab omama ELL poolt tunnustatud laskekohtuniku litsentsi;

10.4. Peakohtunik ei pea viibima vahetult laskevõistlusel (arvestades olukorda, kus hetkel ELL poolt kvalifitseeritud laskekohtunikke ei ole piisavalt), kuid peab olema teistele žürii liikmetele kättesaadav telefoniteel või olema valmis osalema videokõnes;

10.5. Kvalifitseeritud laskekohtunike puudumisel või hõivatud olemise korral saab planeeritud laskevõistluse peakohtuniku „värvata“ tehes päringu [laskekohtunikud@kaitseliit.ee](mailto:laskekohtunikud@kaitseliit.ee) või [kaupo.kiis@gmail.com](mailto:kaupo.kiis@gmail.com) ;

10.5. Laskmise läbiviija, tulejoone kohtunik peab olema Kaitseliidu, kaitseväe poolt tunnustatud laskmiste läbiviimise õigustega (LLÕ) või Eesti Laskurliidu kohtuniku litsentsi ning on üheks žürii liikmeks;

10.6. Lasketulemuste arvestamise komisjon (TAK) peab koosnema kolmest liikmest ja säilitama oma koosseisu kogu võistluse või antud laskeharjutuse lõpuni, kui erinevatel harjutustel on erinevad tulemuste arvestamise komisjonid;

10.7. TAK on vastutav märklehtede ettevalmistamise, nendesse laskmise õige fikseerimise ning tulemuste määramise õigsuse eest;

10.8. Laskevõistluse žürii ja TAK kujundavad oma otsused vaieldavates küsimustes enamushääletuse põhimõttel;

10.9. Individuaaltulemuste paremusjärjestuse määramisel võrdse tulemuse korral on parem see laskur, kellel on parem viimane, eelviimane jne. 10 lasuline seeria ning nende võrdsuse korral laskur, kellel on rohkem suuremaid tabamusi (“10”, “9”, “8” jne.). ISSF harjutuste korral võrreldakse vastavalt ISSF määrustele (lamades ja õhupüssi harjutustes loetakse tulemused kümnendik täpsusega ja võrdsete tulemuste korral võrreldakse esmalt sisekümnete arvu);

10.10. Juhendis määratlemata küsimused lahendab žürii kohapeal;

10.11. Laskevõistluse protokolli kinnitab võistluse peakohtunik.

**11. LASKEVÕISTLUSTE JUHENDID**

11.1. Laskevõistluse juhendi koostab korraldaja;

11.2. Korraldaja leiab ja määrab laskevõistluste peakohtuniku;

11.3. Laskevõistluse juhend koosneb järgmistest väljadest:

11.3.1. laskevõistluse nimi;

11.3.2. laskevõistluse eesmärgid;

11.3.3. laskevõistluse korraldaja;

11.3.4. laskevõistluse toimumise aeg;

11.3.5. laskevõistluse toimumise koht;

11.3.6. laskevõistluse peakohtuniku nimi (juhul, kui ei määrata käskkirjaga);

11.3.7. laskevõistluse žürii koosseis (nimeliselt või koosseisu koostamise põhimõte);

11.3.8. laskevõistlusele registreerimine;

11.3.9. laskevõistluse ajakava;

11.3.10. laskevõistluse programm (laskeharjutused ja kirjeldused);

11.3.11. võistlustingimused;

11.3.12. võistlusmäärused (relvad ja abivahendid, laskeasendid, jm)

11.3.13. protestide esitamise kord;

11.3.14. autasustamine;

11.3.15. koordineerivad juhised;

11.3.16. korraldaja kontakt.

11.4. Korraldaja kooskõlastab võistlusjuhendi peakohtunikuga;

11.5. Korraldaja edastab võistlusjuhendi Kaitseliidu spordipealikule vastavalt käesolevas juhendis punktides 1.2. ja 3.1. sätestatud eesmärgil ja korras;

11.5. Kaitseliidu ülem ja/või Kaitseliidu struktuuriüksuse ülem kinnitab käskkirjaga võistlusjuhendi ja selle lisad.

**12. LASKEVÕISTLUSTE TULEMUSTE PROTOKOLL**

12.1. Laskevõistluste tulemuste protokolli näidis on käesoleva juhendi LISA 1;

12.2. Korraldaja edastab võistluse peakohtuniku poolt kinnitatud tulemuste protokolli struktuuriüksuse ülemale ja Kaitseliidu spordipealikule või Kaitseliidu laskurpealikule (määramisel);

12.3. Arendamisel on Kaitseliidu keskne avalik veebilink, kuhu veebilingi valmimisel laetakse üles kõik Kaitseliidu laskevõistluste tulemuste protokollid.

**13. LASKEVÕISTLUSE TEHNILISED NÕUDED**

13.1. Relvad ja abivahendid:

13.1.1. Sõjapüssi harjutustes kasutatakse KL tabelrelvastuses olevaid automaatrelvi ja poolautomaatvintpüsse. Tehasekonstruktsiooni muutmine on keelatud. Võib kasutada põsetoe kõrgenduseks selleks ettenähtud kabasukka;

13.1.2. Sõjapüstoli harjutustes võib kasutada KL tabelrelvastuses olevaid püstoleid ja isiklikke püstoleid kaliibriga 9,0 mm. Püstolite tehasekonstruktsiooni muuta ei tohi, sportkäepidemeid kasutada ei tohi;

13.1.3. Sportpüssi harjutustes kasutatakse väikekaliibrilist sportpüssi 5,6 mm kaliibriga mistahes marki püssist pika padruniga ( .22 long rifle);

13.1.4. Sportpüstoli harjutustes kasutatakse mitmelasulist sportpüstolit ja standardpüstolit, milledes kasutatakse 5,6 mm pikka padrunit (.22 long rifle ). Kirbu kaugus sihikust ei tohi ületada 220 mm. Püstoli kaal koos kõigi lisanditega ning ilma padruniteta ei tohi ületada 1400 grammi. Vintraua pikkus kuni 153 mm. Ükski käepideme osa ega lisand ei tohi ümbritseda kätt;

13.1.5. Õhkrelvade harjutustes kasutatakse ISSF võistlusmäärustele[[3]](#footnote-3) vastavaid cal.4,5 mm õhkrelvi;

13.1.6. Laskuri riietus vastab Kaitseliidu vormi nõuetele või Eesti Laskurliidu võistlusmäärusele. Igasugune erivarustus ja vahendid või riided, mis aitavad jäigastada või osaliseltki piiravad jalgade, keha või käsivarre liikuvust on keelatud väljaarvatud 5,6mm sportpüssist ja 4,5mm õhupüssist;

13.1.7. Laskur on kohustatud kasutama kuulmist kaitsvaid abivahendeid (kõrvatropid, kõrvaklapid) va õhkrelvade harjutustes, kus see on vabatahtlik;

13.1.8. Sõjarelvadest (-püss ja -püstol) laskmisel on laskur kohustatud kasutama kaitseprille;

13.1.9. Laskur võib kasutada relvast lahus olevat vaatetoru - pikksilma või binoklit;

13.1.10. Raadiosidevahendeid võib kasutada sõjarelvadest laskmisel, kuid nende helitugevus ei tohi segada teisi laskureid tulejoonel;

13.1.11. Laskur võib laskekohal kasutada alusriiet või alusmatti;

13.1.12.Laskur võib põlvelt asendis kasutada pehmest ja painduvast materjalist silindrikujulist põlvekotti;

13.1.13.Laskur võib kasutada prille. Optiliste seadmete ja läätsede kinnitamine sõjarelvale on keelatud. Spordipüssidel võib kasutada ühte läätse, kui ei kasutata prille, kinnitatuna sihikuseadmele.

3.1.2. Laskeasendid:

3.1.2.1. Lamades asendist laskmisel laskur lamab kõhuli laskekohal, näoga märklehe poole. Relva hoitakse parema käega püstolkäepidemest, vasaku käega laesäärest või salvest, relva kaba toetub vastu paremat õlga. Käte küünarvarred (küünarnukist randmeni ) , riietus ja relv (ka padrunisalv) peavad olema selgelt eraldatud laskekoha pinnast ning kõikidest kõrvalistest esemetest. Padrunisalv ei tohi maha toetuda. Rihma kasutades, ei tohi rihm olla ümber relvakaba, ega relvakoja. Käed ei tohi omavahel kokku puutuda;

3.1.2.2. Püsti asendist laskmisel laskur seisab laskekohal ilma kõrvalise eseme lisatoeta. Relva hoitakse parema käega püstolkäepidemest, vasakuga laesäärest või salvest, relva kaba toetub vastu paremat õlga. Vasak käsivars või küünarnukk võib toetuda rinnale või puusale. Relva rihma kasutamine on keelatud;

3.1.2.3. Põlvelt laskmisel laskur istub parema jala kannal, põlv toetub maha. Hüppeliigese all võib kasutada põlvekotti. Kui laskur ei kasuta põlvekotti, võib parema jala laba olla pööratud mistahes nurga all. Relva hoitakse vasaku käega laesäärest, parema käega püstolkäepidemest ja kaba toetub vastu paremat õlga. Vasak küünarnukk toetub põlvele. Relva rihma võib kasutada;

3.1.2.4. Vasakukäelistel on relva hoidmise asendid vastupidised paremakäelistele;

3.1.2.5. Laskmisel püstolist peab laskur seisma vabalt tulejoone taga ilma kõrvaliste esemete lisatoeta. Sportrelva peab hoidma ühe käega ja laske sooritama sama käega, sõjapüstolist laskmise korral võib teise käega moodustada lisatoe laskekäele. Püstolit hoidva käe ranne peab olema täiesti vaba, ei tohi rannet kinni siduda, kanda randmerihma jm. , mis võivad anda lisatuge.

**14. LASKEVÕISTLUSTEST OSAVÕTJA KOHUSTUSED**

**14.1.** Laskevõistlustel peavad osavõtjad käituma korrektselt ja viisakalt, järgima võistluspaiga (spordihoone või koha, kus võistlusi peetakse) sisekorda ning käima heaperemehelikult ümber lasketiiru vara ja vahenditega. Lasketiirus on keelatud tarbida alkoholi ja tubakatooteid ning võtta võistlustest osa ilmsete joobetunnustega. Võistlejad peavad täitma Eesti Antidopingu Keskuse regulatsiooni reegleid;

14.2. Laskevõistlustel olles vastutab iga võistleja oma terviseseisundi eest ise ja peab kasutama laskmiseks vajalikke kaitsevahendeid, mis on kehtestatud eraldi võistlusjuhenditega (nt kuulmiskaitsevahendid, kaitseprille jne);

14.**3. Järgib ausa mängu põhimõtteid:**

14.**3.1.** kohtuniku otsuse vaieldamatus aktsepteerimises, välja arvatud juhtudel, kus kohtuniku otsusele võib järgneda reeglite kohane apellatsioonikaebus;

14.**3.2.** mängimises võidu kui kõige tähtsama peale võistlusspordis, kuid keeldudes sealjuures kategooriliselt rakendamast võidu saavutamiseks lubamatuid vahendeid;

14.**3.3.** Aus mäng on käitumisviis, mis põhineb enesest lugupidamisel ja mis hõlmab:

14.**3.3.1.** ausust, otsekohesust ning kindlat ja väärikat hoiakut, kui teised ei mängi ausalt;

14.3.3.2. lugupidamist võistluskaaslaste suhtes;

14.3.3.3. lugupidamist vastase vastu nii võidu kui kaotuse korral;

14.3.3.4. lugupidamist kohtuniku vastu.

14.3.4. Ausa mängu põhimõte tähendab suuremeelset ellusuhtumist, mis on soojade ja püsivate inimsuhete aluseks;

14.3.5. Aus mäng ei ole ainult võistleja õigus ja kohustus, see on ka esindajate, instruktorite, treenerite, ametiisikute ja teiste spordiga seotud isikute panus laskesporti;

14.4. Nimetatud reeglite rikkumise korral on võistluste korraldajal/kohtunikel õigus võistleja või võistkond võistlustelt eemaldada (diskvalifitseerida).

**15. PROTESTIDE ESITAMISE KORD**

15.1. Kui võistleja leiab, et tema huvid on kohtuniku käitumise või otsuse tõttu tõsiselt kahjustatud, on tal õigus esitada protest. Võistkonna esindaja poolt allkirjastatud protest tuleb esitada võistluste peakohtunikule või korraldajale koheselt pärast harjutuse sooritamist (hiljemalt 15 minuti jooksul laskeharjutuse lõppemisest arvates), kui protest puudutab tulemust või võistluse korraldust, koheselt pärast viimase laskeharjutuse lõppu. Kui protest puudutab teiste võistlejate ebasportlikku käitumist ja/või nende ebaõigeid võtteid lasketulemuste kallutamiseks, koheselt;

15.2. Protest (näidisvorm on saadaval veebilehel <https://www.kaitseliit.ee/et/sport/vormid> ).

15.3. Esitatud protest peab sisaldama vähemalt:

15.3.1. võistluse nimi;

15.3.2. kuupäev;

15.3.3. protesti esitamise kellaaeg;

15.3.4. protesti sisu;

15.3.5. protesti esitaja nimi ja allkiri;

15.3.6. protesti vastuvõtja nimi ja allkiri.

15.4. Protesti lahendab laskevõistluste žürii mõistliku aja jooksul enne võistlusprotokolli kinnitamist, laskevõistluse lõputseremooniat.

**16. KARISTUSED EBAKORREKTSE KÄITUMISE KORRAL**

16.1. Võistleja, kes eksib sportliku käitumise reeglite vastu, või veelgi hullem, näidates üles mitteaustust (nt. tahtlik või tahtmatud ohutustehnika reeglite eiramine, mis seab ohtu teiste inimeste elu ja tervise, kooskõlastamata autasustamisele mitteilmumine, alkoholijoobes olek, jne) või vägivaldsust korraldajate, kohtunike, teiste mängijate või pealtvaatajate suhtes, saab karistatud sõltuvalt rikkumise suurusest ühe või mitme karistusega, mis on toodud alljärgnevalt:

16.1.1. Võistlustelt eemaldamine – karistuse määrab võistluse žürii, kelle otsus on lõplik;

16.1.2. Võistluskeeld – ettepaneku teeb võistluse žürii, otsustab KL struktuuriüksuse ülem;

16.1.3. Auhindade mitte väljaandmine – karistuse määrab võistluse žürii, mis kajastatakse võistluse protokollis, millisel juhul kuuluvad auhinnad tagastamisele korraldajale ning antakse üle järgmisele;

16.2. Karistus, mis on rakendatud võistkonna ühe võistleja suhtes,  võib laieneda ka tema võistkonna liikmetele;

16.3. Kõik määratud karistused tuleb peakohtuniku poolt fikseerida võistluse protokollis ja protokoll edastada Kaitseliidu struktuuriüksuse ülemale ja Kaitseliidu spordi- ja/või laskurpealikule juhendis määratud tähtaja jooksul;

16.4. Võistluse peakohtunikul, pärast konsulteerimist žüriiga, on õigus võistlused peatada halva ilma, pealtvaataja(te) käitumise või muude võistluse läbiviimist oluliselt häirivate asjaolude tõttu.

**17. KAITSELIIDU REKORDID LASKMISES JA REGISTREERIMISE KORD**

17.1. Kaitseliidu rekordid laskmises ja registreerimise kord kehtestatakse eraldi dokumendina;

17.2. Kaitseliidu rekordid laskmises on leitavad veebilehel <https://www.kaitseliit.ee/et/sport> .

Koostas:

Margus Purlau

Kaitseliidu spordipealik

KLPS G7

1. Arvestus, mida peetakse aasta parimate Kaitseliidu laskurite valimiseks [↑](#footnote-ref-1)
2. Kõigiaegade edetabel laskmises on Kaitseliidu edetabel Kaitseliidu kõige parematest laskuritest ja nende sooritustulemustest vastavalt erinevatele tunnustatud laskeharjutustele. [↑](#footnote-ref-2)
3. <http://laskurliit.ee/issf-reeglid/> [↑](#footnote-ref-3)